burgasdotpro/wikipedia huggingface dataset:
American Museum of Natural History

American Museum of Natural History alebo Americké prírodovedné múzeum je jedno z najväčších múzeí sveta. Nachádza sa v Upper West Side na ostrove Manhattan v New Yorku v Spojených štátoch amerických. Pozostáva z 25 prepojených budov, ktoré ukrývajú 46 sál so stálymi výstavami, výskumné laboratória a renomovanú knižnicu. Zbierky múzea obsahujú viac ako 32 miliónov exemplárov, z ktorých môže byť vystavený len malý zlomok. Múzeum zamestnáva viac ako 200 vedcov a každý rok sponzoruje viac než 100 špecializovaných vedeckých expedícií.
História budovy.
Múzeum bolo založené roku 1869. Než bolo postavené jeho súčasné sídlo, bolo umiestnené v starej budove Arsenal v Central Parku. Múzeum založili Theodor Roosevelt st., otec prezidenta Theodora Roosevelta, John David Wolfe, William T. Blodgett, Robert L. Stuart, Andrew H. Green, Robert Colgate, Morris K. Jesup, Benjamin H. Field, D. Jackson Steward, Richard M. Blatchford, John Pierpont Morgan, Adrian Iselin, Moses H. Grinnell, Benjamin B. Sherman, AG Phelps Dodge, William A. Haines, Charles A. Dana, Joseph H. Choate, Henry G. Stebbins, Henry Parish a Howard Potter. Uskutočnil sa tak sen prírodovedca Alberta S. Bickomora, ktorý za založenie prírodovedného múzea v New Yorku loboval po niekoľko rokov. Jeho žiadosť, zaštítená mocnými sponzormi, získala podporu guvernéra štátu New York Johna Thompsona Hoffmana, vďaka ktorému bolo múzeum 6. apríla 1869 oficiálne založené.
Bernard Jaško

Bernard Jaško (* 22. apríl 1923, Černová, dnes časť Ružomberka – † 17. februára 1951, Bratislava) bol príslušníkom Zboru národnej bezpečnosti, ktorý bol v roku 1951 popravený za vyzvedačstvo a ohrozenia obrany republiky.
Život.
Bernard Jaško sa narodil v Černovej (mestská časť Ružomberka). Pochádzal z rodiny robotníka pracujúceho v ružomberskej textilke. V roku 1943 narukoval do Turčianskeho sv. Martina k 11. spojárskemu pluku. S touto jednotkou sa neskôr zúčastnil Slovenského národného povstania. Po potlačení povstania sa ukrýval v horách až do príchodu Červenej armády, kedy sa opätovne pridal k odboju.
V roku 1946 vstúpil do Zboru národnej bezpečnosti a v roku 1948 sa prihlásil do spojárskej služby. V roku 1949 bola ďalekopisná služba pridelená pod Povereníctvo vnútra, odbor Štátnej tajnej bezpečnosti. Tam slúžil až do svojho zatknutia 2. júna 1949.
Bernard Jaško sa počas svojej služby v ďalekopisnej ústredni dostával k hláseniu zo staníc Povereníctva vnútra a Krajských veliteľstiev ŠTB, ktoré veľakrát obsahovali správy o plánovaných, alebo prevedených represáliách ŠTB voči rôznym skupinám obyvateľstva. Jaško sa so svojimi kolegami Pavlom Kalinajom a Pavlom Hajdinom dohodol, že bude tieto informácie odovzdávať biskupovi trnavskej apoštolskej administratúry Michalovi Buzalkovi.
Ešte v roku 1949 sa snažil uniknúť do Rakúska, pričom mal v pláne zobrať so sebou viaceré diaľkopisy, ktoré mal v pláne odovzdať Counterintelligence Corps. Pri svojich snahách si počínal krajne neopatrne, čo podľa všetkého viedlo k jeho odhaleniu. Deň pred jeho útekom (bol plánovaný do Rakúska cez rieku Moravu) bol zatknutý.
O tri dni bol Jaško hospitalizovaný so zlomeninami dolných končatín, hlavy a vnútornými poraneniami spôsobenými pádom z vyšetrovacej miestnosti, ktorá sa nachádzala na 2. poschodí. V správe vyšetrovateľa sa uvádzalo, že sa Jaško pokúsil o útek a vyskočil sám, existuje ale možnosť, že bol z okna vyhodený v rámci výsluchu. Neskôr trpel psychickými a nervovými problémami, liečený však nebol.
Žalobu podal vrchný vojenský prokurátor Anton Rašla v októbri 1949 a novembri sa konal v bratislavskom Justičnom paláci pod vedením predsedu senátu Štátneho súdu pplk. D. Ladislava Breuera utajený proces. Štátnej bezpečnosti sa podarilo Jaška zlomiť a ten sa priznal podľa dopredu pripraveného scenára. Rozsudok z 9. novembra 1949 znel trest smrti pre Bernarda Jaška a Pavla Kalinaja, 20 rokov pre Pavla Hajdina, 18 rokov pre Štefana Uhrína a 58 rokov pre ďalších 22 členov vykonštruovanej skupiny. Pri odvolaní vyniesol senát Najvyššieho súdu rozsudok, v ktorom tresty ešte sprísnil a tresty smrti potvrdil.
Bernard Jaško a Pavol Kalinaj boli popravení 17. februára 1951 na nádvorí súdneho väzenia v Bratislave o 4:55 ráno.
Dňa 30. novembra 1990 boli rehabilitovaní rozsudkom Vyššieho vojenského súdu v Trenčíne a 16. júna 2004 im prezident republiky udelil Rad Ľudovíta Štúra III. triedy in memoriam.
V roku 2012 vznikol o Bernardovi Jaškovi a jeho kolegovi Pavlovi Kalinajovi dokumentárny film 22 hláv.
Rád svätého Bazila Veľkého

Rád svätého Bazila Veľkého (O.S.B.M. – , ČSVV – "Čin svjatoho Vasilija Velikoho") je mníšsky rád Gréckokatolíckej cirkvi a Pravoslávnej cirkvi. Je známy aj pod označeniami "baziliáni", "otcovia baziliáni", "baziliánsky rád", alebo pod menej známym pomenovaním "Baziliánsky rád sv. Jozafáta".
Jeho pôvod siaha do 4. storočia k sv. Bazilovi Veľkému. Sv. Bazil vo svojom monastieri okrem modlitby a manuálnej práce zaviedol aj intelektuálnu prácu a zaoberal sa aj sociálnymi problémami. To bol posun oproti dovtedajším egyptským a palestínskym mníchom. Pre svojich mníchov napísal pravidlá, ktoré boli zdrojom pre všetky rehoľné pravidlá, ktoré neskôr vznikali na Západe. Mnísi žijúci podľa pravidiel sv. Bazila sa najprv neoznačovali osobitným menom ale volali sa jednoducho mníchmi, keďže na východe iné mníšske rády, od ktorých by sa eventuálne potrebovali odlíšiť názvom, neexistovali. Meno „baziliáni“ sa po prvýkrát objavilo až v 11. storočí v Taliansku. Na území Slovenska sa pomenovanie "baziliáni" pre východných mníchov objavilo až v 17. storočí. Za čias Cyrila a Metoda sa tiež nazývali iba slovom „mnísi“.
Provincie rádu pôsobia na Ukrajine, v Argentíne, Brazílii, Kanade, Maďarsku, Poľsku, Rumunsku, na Slovensku a v USA. Na Slovensku majú baziliáni provinciu sv. Cyrila a Metoda, ktorá má monastiere v Prešove (sídlo provincie), Krásnom Brode (noviciát) a v Trebišove. V Srbsku majú monastier v Kule.
Medzi členov baziliánskeho rádu patril aj blažený Pavol Peter Gojdič.
Counterintelligence Corps

Kontrašpionážny zbor (anglicky Counterintelligence Corps, zkráceně CIC) bola spravodajská služba armády Spojených štátov založená v priebehu druhej svetovej vojny, a to v decembri 1941.
Úlohou CIC bolo vyhľadať a eliminovať nemeckých špiónov v radoch spojeneckých armád. Ich činnosť spočívala aj v získavaní spolupracovníkov v nemeckej politickej sfére a armáde.
Po druhej svetovej vojne sa zamerala na sovietsky blok, kde spolupracovala okrem iného aj s česko-slovenským zahraničným odbojom. Pomáhala vyhľadávať a školiť agentov, ktorí plnili spravodajské úlohy na území sovietskeho vplyvu vrátane Česko-Slovenska. Neskôr túto činnosť prevzala Ústredná spravodajská služba (CIA).
Gran Turismo (album)

Gran Turismo je štvrtý štúdiový album švédskej rockovej skupiny The Cardigans, medzinárodne vydaný dňa 1. októbra 1998 a v novembri 1998 v USA. Obsahuje temnejšiu a náladovú hudbu, miešanú s elektronickými zvukmi. Z albumu bol vydaný najväčší hit skupiny „My Favourite Game“.
Kongregácia Najsvätejšieho Vykupiteľa

Kongregácia Najsvätejšieho Vykupiteľa alebo Redemptoristi (skr. CSsR; ) je rehoľné spoločenstvo Katolíckej cirkvi. Zakladateľom redemptoristov je sv. Alfonz Mária Liguori. Kongregácia Najsvätejšieho Vykupiteľa bola založená v Neapolskom kráľovstve (dnešné Taliansko) v roku 1732. V roku 2019 bolo na svete okolo 4950 redemptoristov.
Redemptoristi na Slovensku.
Na Slovensko prišli redemptoristi v roku 1921, keď založili kláštor v Stropkove. Dnes na Slovensku pôsobia redemptoristi v dvoch jednotkách: provincia Bratislava-Praha (rímskokatolícka) a viceprovincia Michalovce (gréckokatolícka). Rímskokatolícki redemptoristi majú svoje komunity v Bratislave (Puškinova a Kramáre), Kostolnej-Záriečí, Banskej Bystrici-Radvani, Podolínci a Gaboltove. Kláštory gréckokatolíckych redemptoristov sa nachádzajú v Michalovciach, Stropkove a Starej Ľubovni. Hlavnou činnosťou Kongregácie Najsvätejšieho Vykupiteľa na Slovensku je organizovanie ľudových misií, ale venujú sa tiež duchovným cvičeniam, pastorácii vo farnostiach, spolupráci s laickými spoločenstvami, mediálnej a publikačnej činnosti (vydavateľstvá "Slovo medzi nami", "Misionár" a rovnomenné časopisy). Medzi významných slovenských redemptoristov patrili blažený Metod Dominik Trčka a Ján Ivan Mastiliak.
Redemptoristky (OSsR).
Úzko sú s redemptoristami spojené aj sestry redemptoristky (OSsR), ktoré vznikli v roku 1731. Ich zakladateľkou je Mária Celesta Crostarosová. Redemptoristky sú na rozdiel od redemptoristov kontemplatívnou a klauzúrnou rehoľou a ich hlavnou činnosťou je modlitba a pohostinnosť. Na Slovensku majú kláštory v Kežmarku (rímskokatolícky) a vo Vranove nad Topľou - Lomnici (gréckokatolícky).
Muž, který se podobá odvrácené straně Měsíce

„Muž, který se podobá odvrácené straně Měsíce“ je piaty singel brnianskej rockovej skupiny Progres 2. Vyšiel v roku 1982 a pochádza z dvojalbumu "Třetí kniha džunglí".
Singel obsahuje dve skladby z úvodu druhého albumu "Třetí knihy džunglí". Známa pieseň „Muž, který se podobá odvrácené straně Měsíce“ je tu v skrátenej verzii, ktorá je oproti verzii z albumu kratšia približne o dve a pol minúty. Naopak skladba „Neznámé nevpouštěj dál“ na B strane má rovnakú stopáž, ako na dvojalbume.
Mestská Televízia Ružomberok

Mestská Televízia Ružomberok (MTR) je lokálna televízna stanica, ktorá vysiela od 12. februára 2007 v meste Ružomberok.
Vysielanie.
Program je zameraný predovšetkým na udalosti a život v Ružomberku, prípadne v regióne dolného Liptova. Vo vysielaní sú nasledovné relácie: 
Sídlo.
Sídlom a prevádzkovateľom mestskej televízie je Kultúrny dom Andreja Hlinku a.s. (KDAH), táto spoločnosť má 100% akcionára mesto Ružomberok. Spoločnosť vlastní aj mestské noviny Ružomberský hlas. 
Externé odkazy.
Domovská stránka
Píseň o jablku

„Píseň o jablku“ je tretí singel brnianskej rockovej skupiny Progres 2. Singel vyšiel v roku 1980 a pochádza z albumu "Dialog s vesmírem", pričom túto rockovú operu aj doplňuje.
Audiovizuálny projekt "Dialog s vesmírem", s ktorým Progres 2 koncertovali od roku 1978, vyšiel v roku 1980 vo vydavateľstve Panton. Na jednu LP sa ale celá rocková opera nevošla, preto vznikol len akýsi jej prierez. Niektoré zostávajúce skladby vyšli aspoň ako singel či EP.
Singel „Píseň o jablku“ obsahuje dve skladby. Na jeho A strane sa nachádza skrátená verzia „Písně o jablku“, ktorá vo svojej pôvodnej verzii vyšla aj na LP. B stranu naopak zaberá skladba „Muzeum planety Země“, ktorá na LP nevyšla a ktorá tak „prierez rockovou operou“ (ako je "Dialog s vesmírem" nazvaný aj na prebale LP) doplňuje.
Nahrávanie oboch skladieb sa uskutočnilo 4. novembra 1979 v štúdiu Česko-slovenského rozhlasu v Brne.
Obe skladby vyšli aj ako bonusy na reedícii "Dialogu s vesmírem" v roku 1999 a na kompilácii "Dialog s vesmírem /studio &amp; live/" roku 2010.
Záliv svíň

Záliv svíň (slovenský normovaný názov; po španielsky "Bahía de Cochinos" – doslova „záliv/zátoka ostňovcov“; po slovensky často nesprávne "Zátoka divých svíň"; po angl. "Bay of Pigs") je morská zátoka pozdĺž polostrova Zapata na juhu provincie Matanzas v juhozápadnej časti Kuby. Je súčasťou väčšieho Zálivu Cazones.
Doslovný preklad názvu Bahía de Cochinos je "Záliv/zátoka ostňovcov" (podľa ryby "Balistes vetula" z čeľade ostňovcovité), oveľa častejšie sa však používa nesprávny preklad Záliv/zátoka svíň.
Zátoka je dlhá vyše a v strednej časti široká priemerne . Má krasové podložie, vďaka čomu sa na pobreží nachádzajú jaskyne (španielsky "cenot") a neďaleko pobrežia malé hlboké jazierka (španielsky "casimbas"). Pobrežie zátoky je od vnútrozemia z veľkej časti oddelené rozsiahlymi močiarmi a riedkymi pralesmi, nachádza sa tam tiež viacero lagún. Západná časť zátoky je charakterizovaná koralovými útesmi, na severnom a východnom pobreží sú hlavne dlhé úzke pláže s mangrovovým porastom.
Najbližšie veľké mesto k zátoke je severne vzdialené Jagüey Grande. Oblasť samotnej zátoky bola pôvodne len riedko obývaná, no v súčasnosti sú v nej veľké rekreačné strediská "Playa Larga" (Dlhá pláž) a "Playa Girón" (pláž pomenovaná po francúzskom pirátovi Gilbertovi Girónovi).
V r. 1961 sa zátoka preslávila ako dejisko veľkej invázie kubánskych exulantov vycvičených a podporovaných vládou USA, ktorí sa pokúšali zvrhnúť režim Fidela Castra. Týmto udalostiam je v Playa Girón venované rozsiahle historicko-vojenské múzeum.
Rehabilitácia

Rehabilitácia alebo rehabilitovanie môže byť:
Electro Bioscop

Electro Bioscop bolo prvé stále kino na Slovensku, ktoré začalo premietať v roku 1905. Sídlilo v Bratislave v priestoroch hotela U zeleného stromu, dnes známy ako "Hotel Carlton". 
V roku 1913 sa presťahovalo do nových priestorov, kde dodnes funguje pod názvom "Mladosť" ako najdlhšie fungujúce slovenské kino.
Rebelution

Rebelution&lt;ref name="Rapper Pitbull Signs with Polo Grounds/RCA Music Group"&gt;&lt;/ref&gt; je štvrtý štúdiový album amerického rappera Pitbulla vydaný dňa 1. septembra 2009. Zahŕňa interpretov ako Akon, Ke$ha, Avery Storm, Nayer, Lil Jon, The New Royales, Bass III Euro &amp; Slim (112) zo skupiny 112. Je to tiež prvý album vydaný cez vlastné Pitbullove vydavateľstvo Mr. 305 Inc.
Crunkcore

Crunkcore (iné názvy: crunk punk, screamo-crunk, crunk rock a scrunk) je hudobný žáner, ktorý v sebe kombinuje crunk s prvkami screama. "Boston Phoenix" ho označil ako "kombinácia minimalistického southern hip-hopu, auto-tune popevkov, techno breakdownov, štekotavých vokálov a party-till-you-puke poetiky". "Inland Empire Weekly" žáner označil ako kombináciu "post-hardcore metalových kúskov s crunkom".
História.
Podľa "Boston Phoenix" textárka a hudobníčka Jessica Hopper potvrdila, že vplyvy pre crunkcore mäžu byť nájdené v roku 2005, keď skupina Panic! at the Disco spojila emo s elektronickou hudbou.
Významní interpreti.
Interpreti označovaní za crunkcorových patria Brokencyde, Blood on the Dance Floor, 3OH!3, Millionaires, Breathe Carolina, Hollywood Undead, I Set My Friends On Fire, Family Force 5 a Kesha.
The World Is Mine

„The World Is Mine“ je house skladba francúzskeho DJa Davida Guettu a JD Davisa z druhého štúdiového albumu "Guetta Blaster" z roku 2004. Skladba bola vydaná ako tretí singel z albumu dňa 22. novembra 2004. Skladba je tiež na kompilácii Davida Guettu s názvom "Fuck Me I'm Famous Volume 2.
Brainfreeze

Brainfreeze je live set nahratý v roku 1999 dvojicou DJ Shadow a Cut Chemist. Set bol vydaný pod fiktívnom labelom Sixty 7 recordings ktorý označuje počet nahrávok z ktorých bol set zložený. Set sa skladá z dvoch neprerušovaných záznamov nahraných naživo počas skúšky na vystúpenie dvojice vo februári 1999. Nahrávky sa skladajú z pesničiek a samplov hraných z platní. Jedinečnosť mixu umocňuje fakt, že vznikol hraním 7 palcových 45 otáčkových platní. Toto médium je vo všeobecnosti náročnejšie na hranie a scratch oproti štandardným 12 palcovým platniam. Žánrovo sa nahrávky pohybujú v medziach hudobných štýlov funk, soul, hip hop a jazz. Podobné nahrávky vznikli už skôr keď podobný štýl použilo duo Double Dee and Steinski v ich hudobných kolážach "Lessons". V prípade "Lessons" však nešlo o live DJský mix nahratý pomocou gramofónov ale o hudobnú editáciu pomocou magnetofónových pások.
Fakty.
Pôvodne bolo vyrobených 1000 kópií, ktoré boli rozpredané počas vystúpení. Ďalších 1000 kópií bolo uvedených do predaja cez sieť miestnych obchodov v Kalifornii. Tieto kópie boli veľmi rýchlo rozpredané. "Brainfreeze" bol nasledovaný albumom "Product Placement" ktorý má obdobný obsah a formu.
Obrázky na vnútorných obaloch platní identifikovali niektoré zo skladieb na sete. Celkový zoznam skladieb však nebol k dispozícií. Michael "DOP" Lane tento zoznam dodatočne zostavil.
45 otáčkové LP ktoré boli použité v "Brainfreeze" sú vysoko vyhľadávané zberateľmi platní. Vzhľadom na vysoký dopyt na internetových aukciách, cena nahrávok stúpla.
Club Can’t Handle Me

„Club Can’t Handle Me“ je skladba amerického rappera Flo Rida a francúzskeho house DJa Davida Guettu. Bola vydaná vo forme digital download na iTunes dňa 28. júna 2010 ako hlavný singel k "Step Up 3D" soundtracku a nachádza sa aj na Flo Ridovom treťom štúdiovom albume "Only One Flo (Part 1)". Skladba dosiahla #1 v rebríčkoch Írsku, Poľsku, Portugalsku a Spojenom kráľovstve, a stal sa top 5 hitom v Austrálii, Novom Zélande, Kanade, Nemecku, Belgicku (Flámsko), Holandsku a Fínsku. Videoklip k piesni bol natočený v Los Angeles a režíroval ho Marc Klasfeld.
Ichtegem

Ichtegem je belgická obec vo Flámskom regióne v provincii Západné Flámsko.
Obyvateľstvo.
Obec má približne 13 839 obyvateľov (2010). 
Časti obce.
Od 1. januára 1977 obec Ichtegem pozostáva z týchto častí (bývalých obcí):
Ingelmunster

Ingelmunster je belgická obec vo Flámskom regióne v provincii Západné Flámsko.
Obyvateľstvo.
Obec má približne 10 641 obyvateľov (2010).
Sunrise Avenue

Sunrise Avenue bola fínska rocková skupina. Od roku 1992 do roku 2002 bola známa pod názvom Sunrise a bola duom. K ich štýlu patrí dynamický rock (napr. v piesni „Forever Yours“) i melodické rockové balady (napr. pieseň „Heal Me“). Ich najznámejší singel „Fairytale Gone Bad“ dosiahol prvé miesto v rebríčkoch viacerých krajín.
História.
Skupinu založil Samu Haber spolu spevákom Janom Hohenthalom pod názvom Sunrise. V roku 2002 sa skupina premenovala na Sunrise Avenue. Hohenthal opustil skupinu v marci 2002 a venoval sa sólovej kariére. Po jeho odchode sa gitaristom stal Janne Kärkkäinen. Onedlho sa k nim pridal basgitarista Raul Ruutu a v roku 2005 Sami Osala ako hráč na bicie.
Pred podpisom prvej nahrávacej zmluvy bola skupina 102 krát odmietnutá. Po prvých singloch „All Because of You“ a „Romeo“ vydali v roku 2006 album "On the Way to Wonderland". Zaň získali platinovú platňu vo Fínsku a zlatú vo Švédsku a Nemecku.
V roku 2007 získali zlatú platňu za singel „Fairytale Gone Bad“ v Nemecku (predalo sa viac ako 150 000 kópií) a Švédsku (viac ako 30 000 predaných kópií).
Jabbeke

Jabbeke je belgická obec vo Flámskom regióne v provincii Západné Flámsko.
Obyvateľstvo.
Obec má približne 13 624 obyvateľov (2010). 
Časti obce.
Od 1. januára 1977 obec Jabbeke pozostáva z týchto častí (bývalých obcí):
Memories

„Memories“ je skladba francúzskeho DJa Davida Guettu a amerického rappera Kida Cudiho. Bola vydaná vo februári 2010 ako štvrtý singel zo štvrtého štúdiového albumu Davida Guettu "One Love". Skladba sa stala top 5 hitom v Belgicku, Rakúsku, Česku, Austrália, Holandsku, Fínsku, Novom Zélande, Francúzsku a Írsku. Videoklip bol natočený v Miami a režírovaný Keithom Schofieldom.
Casting Crowns

Casting Crowns je kresťansko-rocková hudobná skupina založená v roku 1999. Založil ju pastor Mark Hall v Downtown Daytona Beach na Floride ako súčasť mládežníckej skupiny. Neskôr sa presťahovali do Stockbridge v Georgii, kde sa pridali ďalší členovia a vytvorili kapelu známu ako Casting Crowns.
Zoznam najväčších miest štátov USA

Toto je zoznam najväčších miest USA podľa počtu obyvateľov z roku 2000. Hlavné mestá štátov sú zvýraznené "kurzívou".
Hummel (samohybná húfnica)

Hummel bolo samohybné delo používané Wehrmachtom v druhej svetovej vojne od roku 1942 až do konca vojny.
Išlo o stroj, ktorý vznikol v roku 1942 na základe požiadavkov na nosič, schopný niesť húfnicu FH-18. Vzhľadom na to, že nebol k dispozícii vhodný nosič, bol skonštruovaný nový na základe skúseností s podvozkami nemeckých tankov Panzer III. a IV. Na tento podvozok bola nainštalovaná korba zo zvarených pancierových plátov hrubých . V zadnej stene sa nachádzali dvojdielne dvere slúžiace pre posádku i nakladanie munície. Bojový priestor bol zhora celkom otvorený a posádka sa musela proti nepriaznivému počasiu chrániť impregnovanou plachtou. Samohybné delo malo hlavnú nevýhodu v tom, že zásoba vezenej munície mala len 18 kusov. Preto museli byť niektoré stroje prestavané na zásobovacie. V rokoch 19431945 bolo vyrobených 724 kusov týchto samohybných diel.
Sojuz TMA-1

Sojuz TMA-1 () bol ruský pilotovaný kozmický let v rámci programu Sojuz. Sojuz TMA-1 vyštartoval 30. októbra 2002 z kozmodrómu Bajkonur k Medzinárodnej vesmírnej stanici (ISS). Hlavným cieľom letu bola výmena lode Sojuz TM-34 na stanici ISS, kde slúžila ako záchranná loď. Tento typ letu sa niekedy označuje ako "Taxi Mission". Posádka, ktorá odštartuje v novej lodi, sa po niekoľkých dňoch pobytu na stanici vráti späť na Zem v starej lodi. Na palube Sojuzu TMA-1 sa nachádzal aj belgický astronaut Frank De Winne. Sojuz TMA-1 potom zostal u ISS ako záchranná loď až do mája 2003, kedy sa s ním vrátili späť na Zem Nikolaj Budarin, Kenneth Bowersox a Donald Pettit.
Posádka.
Štart.
Členovia Expedícia 6
Popis misie.
Štart misie sa uskutočnil 30. októbra 2002 z kozmodrómu Bajkonur v Kazachstane. Išlo o piaty ruský Sojuz, ktorý takto kyvadlovo zamieril k Medzinárodnej vesmírnej stanici. Išlo tiež o prvý let verzie TMA kozmickej lodi Sojuz. 
Počas balistického zostupu späť do atmosféry došlo pri otvorení hlavného padáka k nehode. Pretrhla sa jedna zo šnúr a kvôli tomu bola poškodená aj anténa. Spojenie posádky so Zemou bolo stratené. Loď pristála o od plánovanej oblasti. Posádka dokázala sama opustiť loď a naviazala spojenie radiomajákom. Kozmonaut Pettit utrpel pri dopade na Zem drobné poranenie chrbtice a trpel silnou kinetózou. Ostatným sa nič nestalo.
Pavol Kalinaj

Pavol Kalinaj (* 14. júl 1915, Bijacovce – † 17. február 1951, Bratislava) bol pracovník Miestneho veliteľstva Zboru národnej bezpečnosti v Bratislave a obeť komunizmu popravený za vyzvedačstvo a ohrozenie obrany republiky.
Životopis.
Narodil sa v Bijacovciach, okres Levoča. V roku 1937 narukoval na vojenskú prezenčnú službu do Opavy. Dvakrát bol ranený v bojoch a v roku 1940 sa zamestnal ako čatár na Hlavnom veliteľstve polície v Bratislave. Odtiaľ ho prepustili ako nespoľahlivého v roku 1942 kvôli odôvodnenému podozreniu z ukrývania židovského obyvateľstva.
Neskôr pracoval v kancelárii Miestneho veliteľstva Zboru národnej bezpečnosti v Bratislave, kde sa stretol s Bernardom Jaškom a pomáhal získavať informácie o perzekúcii Cirkvi.
17. februára 1951 o 4:55 ráno Bernarda Jaška a Pavla Kalinaja popravili na nádvorí súdneho väzenia v Bratislave.
Dňa 30. novembra 1990 boli rehabilitovaní rozsudkom Vyššieho vojenského súdu v Trenčíne a 16. júna 2004 im prezident republiky udelil Rad Ľudovíta Štúra III. triedy in memoriam.
V roku 2012 vznikol o Pavlovi Kalinajovi a o jeho kolegovi Bernardovi Jaškovi dokumentárny film 22 hláv .
Ocelot veľký

Ocelot veľký () alebo len ocelot je malá mačkovitá šelma podobná leopardovi. Obýva Strednú a Južnú Ameriku. 
Vie dobre šplhať po stromoch a cez deň odpočíva vo vetvách stromov. Ocelot veľký má dobre vyvinutý čuch a patrí medzi dobrých plavcov.
Vzhľad.
Ocelot má krátku, hustú, skoro zamatovú srsť. Rozlišujúcim znakom sú škvrny, ktoré sú usporiadané v reťazcoch na tele.
Zafarbenie.
Zafarbenie a kresba ocelota sa veľmi podobá Zafarbeniu aké má mačka dlhochvostá (). Základné sfarbenie je žlto-hnedé. Škvrny sú hnedé (intenzita hnedej sa smerom od stredu ku krajom znižuje). Smerom k bruchu škvrnitosť a intenzita základného sfarbenia ustupuje. Od oblasti očí cez temeno hlavy sa tiahne čierny pruh. Okraje ušných boltcov sú čierne. Na zadnej strane ušných boltcov je biela škvrna. Koniec chvostu je výrazne čierne pruhovaný.
Sexy Bitch

„Sexy Bitch“ (po cenzúre premenovaná na Sexy Chick) je skladba francúzskeho DJa Davida Guettu a senegalsko-amerického R&amp;B speváka Akona. Bola vydaná v digitálnej forme dňa 24. júla 2009 celosvetovo a neskôr dňa 28. júla v USA. Je druhým singlom zo štvrtého štúdiového albumu Davida Guettu "One Love", ktorý nasleduje po singli „When Love Takes Over“. Videoklip k skladbe bol natočený na Ibize, Barcelona v Španielsku a v Swindone v Anglicku okolo 27. júla 2009.
Letné olympijské hry mládeže

Letné olympijské hry mládeže sú súťaže v športových odvetviach, ktoré nevyžadujú sneh alebo ľad. 
Prehľad.
Letné olympijské hry mládeže sa konajú v rokoch deliteľných štyrmi.
Card

Card môže odkazovať na:
Cibulkove zoznamy

Cibulkove zoznamy sú údajné a neúplné zoznamy tajných spolupracovníkov Štátnej bezpečnosti z radov obyvateľstva. V roku 1992 ich zverejnil český aktivista Petr Cibulka a aj v súčasnosti sú zdrojom záujmu a súdnych sporov. Podľa údajov, ktoré zverejnil politický aktivista Jiří Vaňek mu tieto časti zoznamov odovzdal David Eleder, ktorý po novembri 1989 pracoval v Občianskej komisii ministerstva vnútra a za nevyjasnených okolností v roku 1993 zahynul pri autonehode.
Mnoho osôb z týchto zoznamov však so ŠtB nikdy nespolupracovala – sú v nich uvedené mená ľudí, ktorých ŠtB síce kontaktovala, ale spoluprácu odmietli, ako aj niektorí zo sledovaných.
Semenník (botanika)

Semenník ("ovarium") je spodná rozšírená časť piestika, v ktorej sa nachádza jedno alebo viac vajíčok. Vajíčka sú v semenníku umiestnené na tzv. semenici (placente). Placenta je parenchymatické pletivo vystieľajúce vnútorný povrch semenníka, ktoré sprostredkuje vyvíjajúcim sa vajíčkam výživu a umožňuje prerastanie peľových vrecúšok k vajíčkam v procese oplodnenia. Umiestnenie vajíčok na placente sa označuje ako placentácia. Podľa typu gynecea môžu byť vajíčka v semenníku umiestnené rôznym spôsobom. Rozlišujeme nasledovné typy placentácie: laminálna, marginálna, suturálna, bazálna.
Sixtus

Sixtus môže byť:
Beverly Hills

Beverly Hills je mesto v západnej časti Los Angeles County (metropolitná oblasť Los Angeles). Beverly Hills spolu s mestom West Hollywood a dvoma štvrťami Los Angeles - Bel-Air a Holmby Hills patria do tzv. "Zlatého trojuholníka" (Golden Triangle), teda do jednej z najbohatších oblastí Kalifornie a takisto celých Spojených štátov.
Los Angeles County

Los Angeles County (integrovaný ako County of Los Angeles) je okres v juhozápadnej časti Kalifornie. Má takmer 10 miliónov obyvateľov a je najľudnatejším okresom v USA. Sídlom okresu je mesto Los Angeles. V Los Angeles County sa nachádza 88 miest (napr. Los Angeles, Long Beach, Inglewood, Torrance, Santa Monica, Compton, Pasadena atď.) a veľké množstvo tzv. nevčlenených oblastí (napr. East Los Angeles).
Etnické zloženie obyvateľstva.
Obyvatelia Hispánskeho pôvodu, bez ohľadu na rasu, tvoria 47,3 % populácie.
One Love

One Love je štvrtý štúdiový album francúzskeho house DJa Davida Guettu. Bol vydaný dňa 24. augusta 2009 v Spojenom kráľovstve a o deň neskôr v USA. Album získal vo všeobecnosti pozitívne hodnotenia od hudobných kritikov, a dosiahol viac ako 1,4 milióna predaných kópií po celom svete od jeho vydania. Z albumu boli vydané dva svetové hitové single „When Love Takes Over“ (feat. Kelly Rowland) a „Sexy Bitch“ (feat. Akon).
Album získal nomináciu na 52. cenu Grammy v kategórii Best Electronic/Dance Album. Hlavný singel albumu „When Love Takes Over“ bol nominovaný v kategóriách Najlepšia Dance nahrávka a Najlepšia remixovaná Dance nahrávka, neklasická a obsadila #2.
Album mal reedíciu v Severnej Amerike dňa 24. augusta 2010, ktorá obsahuje skladbu „Gettin’ Over You“ a takisto remixovanú verziu Madoninej piesne „Revolver“.
Gangsta rap

Gangsta rap je podžáner hip-hopu, ktorý odráža násilný život v černošských getách v USA. Medzi prvých gangsta rapperov patrili na východnom pobreží Schoolly D a na západnom pobreží Ice-T. Tento žáner preslávila skupina N.W.A. koncom 80. rokov. Gangsta rap sa vďaka nej stal komerčne najvýnosnejším podžánrom hip-hopu.
História.
V roku 1986 vydal rapper Ice-T z Los Angeles skladbu „6 in the Mornin'“, ktorá je považovaná za prvú gangsta rapovú skladbu v 80. rokoch.
V roku 1987 vyšli prvé gangsta rapové albumy od napr. Ice-T - "Rhyme Pays", Boogie Down Production - "Criminal Minded", Schoolly D - "Saturday Night! – The Album". V tomto roku vydala debutový album "Straight Outta Compton" aj skupina N.W.A.. Medzi jej členov patrili okrem iných Dr. Dre či Ice Cube.
Pavol Mešťan

 
Prof. PhDr. Pavol Mešťan, DrSc. (* 3. november 1946, Bratislava† 29. apríl 2022) bol slovenský múzejník, riaditeľ Múzea židovskej kultúry v Bratislave a zároveň námestník generálneho riaditeľa Slovenského národného múzea pre Úsek múzeí národnostných menšín.
Biografia.
Vyštudoval slovenčinu a dejiny na Filozofickej fakulte Univerzity Komenského v Bratislave. Neskôr pôsobil na Vysokej straníckej škole ÚV KSS v Bratislave, kde získal aj svoju profesúru. Z pozícii normalizačného režimu obhajoval okupáciu Československa vojskami štátov Varšavskej zmluvy 21. augusta 1968. Vo februári 1989 počas prednášky na študentskom domove Mladá garda o Charte 77 sa usiloval o vykázanie troch prítomných disidentov - Miroslava Kusého, Milana Šimečku a Jána Čarnogurského, ktorí s ním polemizovali. Na jeho podnet bol odvolaný riaditeľ internátu, pretože účasti uvedených disidentov na diskusii nezabránil.
Po roku 1989 pôsobil aj v akademickej sfére, napr. na Katedre politológie a európskych štúdií FF UKF v Nitre. Od roku 2013 bol členom Rady vlády SR pre ľudské práva, národnostné menšiny a rodovú rovnosť.
Bol ženatý, mal dve deti.
Mudrochov mlyn

Mudrochov mlyn je objekt mlyna z 19. storočia v obci Dechtice v okrese Trnava.
História.
Čas vzniku mlyna je zložité určiť, pretože záznamy o Neuwirth malom (Neuwirthovom mlyne) sa objavujú až v roku 1904, kedy ho od pôvodných majiteľov kúpil Ján Mudroch. Zachoval sa dokument o kúpe tohto mlynu. 
Obytná časť mlynu je murovaná, samotný mlyn je drevený omietnutý zvonku. Pôvodný mlyn zhorel pri požiari v roku 1934, no následne bol opäť postavený a zmodernizovaný. Plány rekonštrukcie sa zachovali dodnes. Činnosť mlyna bola pozastavená po znárodnení, ktoré spôsobilo chátranie, trvajúce do súčasnosti. 
Súčasný stav.
Potomkovia Mudrochovcov usilujú o záchranu a rekonštrukciu mlyna, v ktorom by bolo následne zriadené múzeum mlynárstva a mlynárskych technológií. Pre tento účel založili "občianske združenie Mudrochov Mlyn", ktorého cieľom je dosiahnuť zaradenie mlyna medzi pamiatkovo chránené objekty.
Ocelot

Ocelot môže byť:
Puma

Puma môže byť:
PUMA je nemecký výrobca športovej obuvi a príslušenstva, pozri PUMA Group
PUMA Group

PUMA Group aleboSchwerer Panzerspähwagen 7.5 cm Sonderkraftfahrzeug 234/4 Panzerabwehrkanonenwagen PUMA-Konzern je skupina podnikov (koncern) na čele s podnikom PUMA Aktiengesellschaft Rudolf Dassler Sport (skrátene PUMA AG Rudolf Dassler Sport alebo neformálne PUMA AG), sídliacim v Nemecku a založeným v roku 1948. 
Vyrába a vyvíja výrobky z oblasti "sportlifestyle" (obuv, odevy a príslušenstvo). Skupine patria značky PUMA, Cobra Golf a Tretorn. Výrobky predáva v 120 štátoch, centrály má v Herzogenaurachu (Nemecko), Bostone, Londýne a Hongkongu.
Pleurálna dutina

Pleurálna dutina () je štrbinovitý priestor medzi popľúcnicou, pokrývajúcou pľúcne krídla a laloky, a pohrudnicou, pokrývajúcou hrudnú stenu, bránice a medzipľúcie. Za normálnych okolností obsahuje minimálne množstvo tekutiny a umožňuje pohyb pľúc voči hrudnej stene, brániciam a medzipľúciu. Pleurálna dutina je párová, samostatná pre ľavú a pravú stanu hrudníka.
Rehabilitácia (právo)

Rehabilitácia alebo rehabilitovanie v práve môže byť:
Na Slovensku prebiehali rehabilitácie najmä v rokoch 1968-1969 a potom v rokoch 1990-1993. "Vlna" po roku 1990 bola založená najmä na týchto zákonoch:
Chrobákoveda

Chrobákoveda - entomologická kniha, ktorej autorom je slovenský entomológ a notár Jozef Laco. Pokladáme ju za jeho najzaujímavejšiu prácu. Tento súkromne vydaný spis vyšiel v Bratislave v roku 1928. Autor tu komplexne zhrnul svojich niekoľko koleopterologických prác, ktoré vznikli ešte v rozmedzí rokov 1919 – 1928. Do tohto súboru prác autor prevzal i články publikované v predchádzajúcich obdobiach. Kníh sa zachovalo iba niekoľko málo kusov, pričom o mnohých z nich sa ani nevie kde sa teraz nachádzajú. Celkove je známych niečo okolo 9 kusov týchto kníh. Niektoré sa ešte zrejme nachádzajú vo viacerých múzeách v Európe. Časť kníh je súčasťou súkromných zbierok našich i zahraničných entomológov. 
Táto práca nevyšla oficiálne v tlači, ale iba v obmedzenom náklade bolo autorom litograficky (asi na tlačiarenskej blane) spublikovaných neznámy počet exemplárov, ktoré venoval niektorým inštitúciám a viacerým významným entomológom Slovenska na posúdenie. Jeden exemplár knihy daroval autor osobne i Matici slovenskej v Martine s venovaním. 
Knihu môžeme rozdeliť do troch tematických okruhov.
Presný názov tejto knihy je.
CHROBÁKOVEDA
Popis nových chrobákov.
Fauna chrobákov Slovenska, 
župy Trenčianskej okolia Bratislavy 
a okolia Bolešov-Piechov.
Prvý diel sa skladá z týchto štyroch častí.
Tento I. diel pozostáva v prvej svojej časti zo 48 strán textu, kde je uvedený živočíšny systém a zaradenie chrobákov do tohto systému. Je tu spomenutá anatómia chrobákov s podrobnými popismi jednotlivých častí chrobákovho tela. Potom od strany 49 nasleduje IX. tabulí, ktoré majú jednu zvláštnosť. Autor použil na ich nakreslenie staré rakúsko-uhorské notárske tlačivá z roku 1917, vydané v Budapešti. Kresby sú iba na druhej strane tohto tlačiva. Následne od strany č. 60 do č. 90 pokračuje kapitola: Prídavné mená chrobákov. Od strany 91 pokračuje kapitola VI. pod názvom: Rodné mená chrobákov. Prvý diel práce končí obsahom na strane 118.
III. diel knihy pozostáva z nasledovných piatich častí.
Podľa názoru renomovaného odborníka † RNDr. Ilju Okáliho by „Chrobákoveda“ zaslúžila podrobnejšie vyhodnotenie a zrovnanie s jeho publikovanými prácami, prípadne kritickú reedíciu niektorých jej častí (najmä faunistických).
Všeľudový štát

Všeľudový štát môže byť:
Koleoptéra

Koleoptéra môže byť:
Zlatý glóbus za najlepší film (dráma)

Zlatý glóbus za najlepší film (dráma) udeľuje každoročne Asociácia zahraničných novinárov v Hollywoode vždy v januári na slávnostnej ceremónii. Pôvodne sa kategória nazývala "Najlepší film", ale na 9. ročníku Zlatých glóbusov v roku 1951 sa filmy začali oceňovať v dvoch rozdielnych žánroch – "dráma" a "komédia / muzikál". Výnimkou bol rok 1953, keby bol film "Rúcho" ocenený ako "Najlepší film". 
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Ak má film distribučný názov, je uvedený pod ním. Zoznam obsahuje filmy víťazné, zvýraznené tučne a na prvom mieste, a filmy nominované. Keďže prvých osem ročníkov malo jednotnú kategóriu, sú uvedené aj filmy ocenené za toto obdobie. Zahrnuté sú aj informácie o režiséroch a producentoch víťazných diel. Hviezdička indikuje, že film bol nominovaný na Oscara, dve hviezdičky, že Oscara získal.
Orange County (Kalifornia)

Orange County (alebo tiež County of Orange) je okres nachádzajúci sa na juhu amerického štátu Kalifornia. 
Má rozlohu 2455,3 km² a v roku 2000 mal 2 846 293 a v júli 2008 už 3 010 759 obyvateľov, čím sa stal druhým najľudnatejším okresom po Los Angeles County a pred San Diego County. Okres je známy svojim cestovným ruchom a atrakciami ako Disneyland a Knott's Berry Farm. V Orange County sa odohráva dej seriálu americkej televíznej stanice FOX Broadcasting Company - O.C. California.
História.
Orange County bol najprv obývaný kmeňmi Tongva, Juaneño a Luiseño pôvodných amerických obyvateľov. Po španielskej expedícii Gaspara de Portolà z roku 1769 bola táto oblasť nazvaná Valle de Santa Ana (údolie svätej Anny). Od raných časov samostatných Spojených štátov išlo o ojedinelú oblasť trvalo osídlenú americkými prisťahovalcami v regióne dnešnej Kalifornie. Po Mexicko-americkej vojne (1846-1848) sa stal súčasťou Kalifornie, ktorá dňa 9. septembra 1850 vstúpila do Únie (ako jej 31. štát). V roku 1900 mal Orange County viac ako 19,000 obyvateľov, ale prežíval obrovský rast a tak v 80-tych rokoch prekonal hranicu 2 milióny obyvateľov a stal sa druhým najľudnatejšm okresom v Kalifornii. V roku 1994 zažil okres bankrot, keď sa stratilo 1,5 miliardy dolárov v rizikových peňažných derivátoch, a tajomník Robert Citron bol trestne stíhaný.
Demografia.
Zo sčítania obyvateľov z roku 2006:
Obyvateľov hispánského alebo latinskoamerického pôvodu je 32,89 %
Mestá.
Orange County má 34 tzv. "incorporated cities":
Sendvič

Sendvič alebo staršie sandwich (z ) je pokrm pozostávajúci z dvoch upravených krajcov (obvykle bieleho) chleba, medzi ktoré je vložená náplň (šunka, syr a pod.). Pomenovanie získal podľa anglického šľachtica Johna Montagu, 4. grófa zo Sandwichu (17181792), ktorý kvôli svojej záľube v kartách trávil dlhé hodiny hrou (raz údajne strávil až 24 hodín pri hracom stole). Pretože vynechával riadne jedlo, požadoval od svojich sluhov, aby mu namiesto prestierania jedálenského stola nosili kúsky hovädzieho mäsa uložené medzi dvoma hriankami.
Sendvič patrí medzi obľúbené pokrmy rýchleho občerstvenia. Dá sa vziať do práce, školy, na výlet alebo je súčasťou piknikového občerstvenia. Náplň sendviča tvoria zvyčajne rôzne druhy zeleniny, syrov, mäsa, ďalej aj vajcia či rôzne omáčky. Na prípravu sa používa buď neupravovaný chlieb, alebo môže byť predtým natretý maslom, horčicou, kečupom a pod.
Ponorkový sendvič.
Ponorkový sendvič, z angl. "submarine sandwich", je špeciálnym druhom sendviča, ktorý získal názov podľa podlhovastého tvaru pripomínajúceho ponorku. Existuje viacero verzií toho, ako a kedy tento názov vznikol. Jedna hovorí, že vznikol okolo roku 1910 a používať ho začali talianski imigranti v USA. Aktuálne celosvetovo najznámejšie ponorkové sendviče ponúka Subway.
David Strauss

David Friedrich Strauss (* 27. január 1808, Ludwigsburg, Nemecko - † 8. február 1874, Ludwigsburg) bol nemecký spisovateľ, filozof a teológ.
Verejne pobúril kresťanskú Európu svojou knihou "Život Ježiša" (nem. "Das Leben Jesu"), čo bol jeden z prvých prejavov mladohegelovcov, ku ktorým sa Strauss hlásil. Stal sa jedným z prvých priekopníkov skúmania historického pôvodu Ježiša.
V diele píše, že nejde o to, čo by sa skutočne udialo, ale ide o akési predobrazenie túžob z očakávania mesiáša. Predstaviteľ ľavice, Ježiš ako Boh a súčasne ako človek – toto sú obrazy najväčšieho kresťanského mýtu. Jednota konečného a nekonečného. Kresťania si podľa Straussa myslia, že jednota sa uskutočnila v osobe Krista a to je podľa neho mýtus, to, že by sa to uskutočnilo v jednej postave v dejinách. Jednota by sa mohla uskutočniť v ľudskom rode ako v celku. Takto dochádza k rozlíšeniu medzi historickým Ježišom a tým v ktorého sa verí. Ten sa rodí iba v kresťanskej komunite. Postava Krista predstavuje symbol zjednotenia. 
Preto podľa Straussa bol najbožskejší z ľudí, lebo si túto jednotu najviac uvedomil.
Obchodná akadémia (Ružomberok, Scota Viatora 6)

Obchodná akadémia v Ružomberku je vzdelávacia inštitúcia poskytujúce stredoškolské vzdelanie v oblasti ekonomických disciplín, ktoré je doplnené o štúdium všeobecnovzdelávacích a prírodovedných disciplín.
Vznikla v roku 1992 ako súčasť Strednej priemyselnej školy, od roku 1997 je samostatná. Od založenia sídli v priestoroch na ulici Scota Viatora v Ružomberku. Zriaďovateľom školy je Žilinský samosprávny kraj.
V súčasnosti je možné absolvovať štvorročné denné štúdium v odbore Obchodná akadémia.
Canal Grande

Canal Grande je hlavnou dopravnou tepnou Benátok. Je najhlbším z benátskych kanálov a je to bývalé koryto rieky Brenty. Napriek dĺžke viac ako 4 km ho preklenujú len tri mosty: Ponte degli Scalzi, Ponte di Rialto, Ponte dell'Accademia.
Cesta po Canal Grande.
Kanál má tvar písmena S a pretína mesto od hlavnej železničnej stanice na severozápade k Punta della Salute v juhozápadnom výbežku Benátok. Tri mosty ktoré vedú ponad kanál, sú pri stanici, pri obrazovej galérii a v strednej časti most Rialto, najlepšie vidieť z "vaporetta" alebo aj vodného autobusu.
Pamiatky.
Zlatý dom (taliansky Ca' d'Oro) pochádza z 15. storočia a patrí k najobdivovanejším palácom pri kanále. Je príkladom obdivuhodnej benátskej gotiky a v súčasnosti je v ňom verejnosti prístupná galéria.
Palazzo Dario je renesančná budova s rôznofarebnou mramorovou fasádou. 
Kostol Santa Maria della Salute leží na juhovýchodnom konci kanálu Grande a bol dostavaný v roku 1682 v barokovom štýle, ako pamiatka na ústup epidémie moru. Každý rok 21. novembra je cez Canal Grande vytvorený most z člnov, po ktorom prichádzajú do kostola pútnici na slávnosť.
Popri Canale Grande leží veľa zaujímavých pamiatok a budov, napríklad Fondaco dei Turchi z 13. storočia, Ca' Guistinian z 15. storočia alebo Ca' Da Mosto z 13. storočia.
Get Up

„Get Up“ je singel amerického rappera 50 Centa. Pôvodne bol vydaný ako prvý oficiálny singel z albumu "Before I Self Destruct", ale neskôr bol nahradený singlom „Baby by Me“. Producentom singlu bol Scott Storch.
Pozadie.
Singel bol prvýkrát vydaný na oficiálnych 50 Centových stránkach Myspace, a takisto na jeho vlastnej webovej stránke ThisIs50.com. Neskôr bol videoklip vydaný na jeho YouTube účet, aj keď je teraz video stiahnuté z účtu. Skladba bola vydaná cez iTunes dňa 14. októbra 2008. Dňa 30. októbra 2008 vydalo Universal Music Group explicitnú verziu videoklipu na svoj YouTube účet.
Vzhšadom nato, že singel sa nedostal na album "Before I Self Destruct", 50 Cent povedal, že bude použitý na jeho nadchádzajúci piaty štúdiový album v podobe bonusovej skladby.
Hudobné video.
Videoklip inšpirovaný filmom "Ja legenda" s Willom Smithom bol vydaný koncom roku 2008. Začiatok videoklipu je podobný videoklipu 'In da Club' s pohľadom na 'Shady Aftermath Artist Development Center'.
Pozície v rebríčkoch.
Počas vydania dňa 1. novembra debutoval na #44 v rebríčku Billboard Hot 100 v USA a to na základe počtu stiahnutí. V Kanade v rovnakom týždni urobil "Hor Shot Debut" na #31 v rebríčku Canadian Hot 100 taktiež na základe počtu stiahnutí. Singel tiež dosiahol #24 v britskom rebríčku UK Singles Chart.
Tuhá fáza (elektronika)

Tuhá fáza alebo menej vhodne pevná fáza (angl. "solid state") je slovné spojenie, ktoré v prívlastkovom postavení (napr. v spojeniach elektronika tuhej fázy, technológia tuhej fázy, obvod v tuhej fáze atď.) - zriedkavo aj v adjektívnom tvare tuhofázový/pevnofázový - označuje súčiastku, systém, technológiu, obvod a podobne, ktorý je založený výlučne na tuhých materiáloch, v ktorých je pohyb elektrónov alebo iných nosičov náboja obmedzený iba v časti pevného materiálu. Inými slovami je to súčiastka a podobne, ktorá používa polovodičovú technológiu na rozdiel od napr. elektrónok alebo relé, a teda neobsahuje ani plyn (resp. vákuum s plynom ako v elektrónke), ani pohyblivé (väčšie) časti (ako v relé). 
Technológia tuhej fázy je oproti staršej technológii (elektrónky, výbojky), kde sa elektróny prenášajú vo vákuu alebo inom na to vhodnom plyne, no vylučuje aj bežné elektromechanické zariadenia (relé, spínače, pevné disky a ďalšie zariadenia s pohyblivými časťami), ktoré tiež patria do pevných materiálov. 
Prvým zariadením tuhej fázy bola "kryštálka" – kryštálový detektor, ktorý sa použil v roku 1930 v rozhlasových prijímačoch, kde sa drôt dotýkal pevného kryštálu s cieľom prijímať rádiový signál.
Zvrat v prechode na technológiu tuhej fázy nastal v 50. a 60. rokoch minulého storočia, keď technológie elektrónok nahradili polovodičové diódy a tranzistory. 
Najčastejším stavebným prvkom v technológiách tuhej fázy je kryštalický polovodič, ale v technológii tuhej fázy sa môžu využívať monokryštalické, polykryštalické a amorfné tuhé látky určené ako vodiče, ako aj izolátory a polovodiče. V prvkoch v tuhej fáze je pohyb elektrónov a iných nosičov obmedzený len na pevnú časť alebo zlúčeninu, kde sa používa na zosilnenie alebo spínanie. Tok elektrónov môžeme chápať v dvoch formách: ako záporne nabité elektróny a kvázi-častice s kladným nábojom teda tzv. diery. V niektorých polovodičoch je prúd tvorený z elektrónov v iných zas z dier. Elektrón a diera sa nazývajú nosiče náboja.
Medzi zariadenia, postavené na báze tuhej fázy, patria tranzistory, mikroprocesorové čipy, LED diódy, integrované obvody (IO), LCD a DRAM. DRAM zariadenia sa používajú v počítačoch a flash diskoch. V poslednej dobe disky v tuhej fáze nahrádzajú mechanicky rotujúce magnetické pevné disky. Ma ukladanie dát sú zariadenia v tuhej fáze oveľa rýchlejšie a spoľahlivejšie, čo sa ale odráža na ich cene. Hoci náklady na takéto zariadenia neustále klesajú, disky, optické disky, pásky aj naďalej zlepšujú svoj pomer "cena/výkon".
Model prvkov so sústredenými parametrami

Model prvkov so sústredenými parametrami zjednodušuje opis správania sa priestorovo rozložených fyzikálnych systémov do topológie pozostávajúcej z diskrétnych objektov, ktoré približne opisujú správanie sa týchto systémov za určitých predpokladov. Tento princíp sa využíva v elektronických systémoch (vrátane elektroniky), mechanických sústavách, pri šírení tepla, v akustike atď. 
Matematicky povedané, zjednodušenie redukuje stavový popis systému na konečný počet, parciálne diferenciálne rovnice (PDR) v spojitom čase a stavový model fyzikálnych systémov do obyčajných diferenciálnych rovníc s konečným počtom parametrov.
Model prvkov so sústredenými parametrami v elektronických systémoch.
Model prvkov so sústredenými parametrami v elektrických obvodoch tvorí zjednodušený predpoklad, že vlastnosti takého obvodu, ako sú odpor, kapacita, indukčnosť a zisk, sú sústredené v ideálnych elektrických súčiastkach: odpory, kondenzátory a cievky atď. , ktoré sú pospájané prostredníctvom dokonale vodivých vedení.
Model prvkov so sústredenými parametrami je efektívny pokiaľ Lc « λ , kde Lc označuje charakteristickú dĺžku obvodu a λ označuje vlnovú dĺžku v obvode. V prípade, keď platí opačná nerovnosť, sa musia brať do úvahy všeobecnejšie modely, ako napríklad model s rozloženými prvkami (vrátane prenosových vedení), ktorých dynamické správanie je popísané Maxwellovými rovnicami. 
Reálne súčiastky nevykazujú ideálne vlastnosti. Ako ukážku možno uviesť zvod v kondenzátoroch, kde si možno predstaviť kondenzátor, ku ktorému je paralelne pripojený veľký odpor. Podobné je vysvetlenie pre indukčnú reaktanciu, kde si možno predstaviť vývody súčiastky ako sériu malých induktorov.
Model prvkov so sústredenými prvkami v mechanických systémoch.
Zjednodušujúce predpoklady v tejto oblasti sú: 
a) všetky telesá sú pevné telesá
b) všetky vzájomné pôsobenia medzi pevnými telesami sa uskutočňuje cez kinematická dvojica (kĺby), pružiny a tlmiče
I’ll Whip Ya Head Boy

„I'll Whip Ya Head Boy“ je skladba 50 Centa a tiež štvrtý a posledný singel z albumu "Get Rich or Die Tryin' OST", ale bol vydaný ako rádiový singel. Skladba obsahuje spev Young Bucka a je konečnou skladbou albumu. Skladba je opakovane hraná v intre filmu "Zbohatni alebo zdochni" a v menu na DVD. Remix obsahuje spev rappera M.O.P.a a bol vydaný ako propagačný singel pre americké rozhlasové stanice.
Knokke-Heist

Knokke-Heist je belgická obec na pobreží Severného mora vo Flámskom regióne v provincii Západné Flámsko.
Obyvateľstvo.
Obec má približne 33 825 obyvateľov (2010). 
Časti obce.
Od 1. januára 1977 obec Knokke-Heist pozostáva z týchto častí (bývalých obcí):
If I Can’t

„If I Can't“ je štvrtý a posledný singel amerického rappera 50 Centa z jeho debutového albumu "Get Rich or Die Tryin"'.
Pozadie.
Singel bol vydaný dňa 16. septembra 2003. Dosiahol #76 v USA a stal sa tak 50 Centovým šiestym Hot 100 singlom, ale aj napriek tomu dosiahol najnižšie priečky v tej dobe. Tiež dosiahol #10 v Spojenom kráľovstve ako dvojitá A-strana so skladbou „Poppin' Them Thangs“ (G-Unit). Skladbu napísal 50 Cent a produkoval Dr. Dre spoločne s koprodukciou klávesistu Mika Elizonda.
Hudobné video.
Na začiatku videoklipu je biely muž, ktorý uvádza 50 Centa do zloženého videozáznamu 50 Centových rôznych koncertov a dokumentárnych filmov. Vo videoklipe sú videní všetci členovia G-Unit. Je veľmi podobný Eminemovmu videoklipu k piesni „Sing for the Moment“.
Pozície v rebríčkoch.
^ Vydaný ako dvojitá A-strana s Poppin' Them Thangs
Ok, You’re Right

„Ok, You're Right“ je prvý propagačný singel rappera 50 Centa z jeho štvrtého štúdiového albumu "Before I Self Destruct". Takisto sa objavil ako propagačný singel na jeho mixtape "War Angel LP" a je aj na mixtape Tonyho Yaya "The Swine Flu".
Pozadie.
Skladbu produkoval a mixoval Dr. Dre, keď bol 50 Cent v Detroite s Eminemom a Dr. Drem. Clean verzia skladby bola vydaná Funkmaster Flexom na rozhlasovej stanici Hot 97 dňa 18. mája 2009. Za pár hodín bola vydaná oficiálna verzia na 50 Centovej oficiálnej komunite "Thisis50.com".
Remix.
Existujú štyri remixy skladby, prvý od Maino, druhý od Cassidy, tretí od brooklynského rappera Papoose a štvrtý od Hell Rell nazvaný "Okay Your Dead".
Zoznam častí Toma a Jerryho

Tu je zoznam častí amerického animovaného seriálu Tom a Jerry: